EH Bildu talde parlamentarioari atxikita dagoen foru parlamentari Arantxa Izurdiaga Osinaga andreak 10-22/PES-00133 galdera idatzia aurkeztu du, zeinaren bidez honako informazio hau eskatzen baitu: “Zer neurri ezarri nahi ditu Nafarroako Gobernuak lortze aldera ahalik eta enpresa gehien atxikitzeko programa horri? (‘Enpresaren kudeaketan prebentzioa txertatzeko programa’)”. Hona hemen Nafarroako Gobernuko Osasuneko kontseilariak eman beharreko informazioa:

NOPLOIko Lan Osasunaren Zerbitzuak egindako proposamena, urratsez urrats, programaren kronogramaren arabera (2022-2025)

**Informazioa.** Programaren aurkezpena. Enpresak eta langileak programari atxikitzeko sustapena. Emaitzen aurkezpena eta hedapena.

* Nafarroako Laneko Osasunaren Kontseiluaren bilerak (2022-05-09an eta ekainaren amaieran).
* Jardunaldi orokorra enpresaburuekin
* Enpresaburuen bileretara joatea, programaz hitz egiteko 20 minutuko tartea eman diezaguten
* Azterketa pilotuen emaitzak partekatzea. Zabalkunderako jardunaldia
* Jardunaldia sindikatuekin eta prebentzio arloko ordezkariekin
* Prebentzio arloko ordezkari berrientzako ikastaroan programa sartzea
* Integrazio programaren hedapena mutuen prebentzio jardueretan sartzea
* Oinarrizko prebentzio ikastaroa (doakoa) eta laneko arriskuen prebentzioa hobetzeko tresnak eskaintzea

Osasun agentearen balizko figuraren bideragarritasuna eta egokitasuna aztertzea, finantzaketa kontuan hartuz. Programaren fase guztietan lagunduko luke, bertatik bertara, **enpresa txikienetan** (6 langile baino gutxiago).

**Aitormena**

* Programan parte hartu izana aintzat hartzea (lehentasunezko sarbidea ematea) administrazio publikoen laguntza eta dirulaguntzetarako baremoetan eta Administrazio Publikoarekiko kontratuak egiterakoan.
* Parte-hartzaileentzako zigilua, eta enpresa parte-hartzaileen zerrendaren hedapena (jardunbide egokien aitormen publikoa)
* Gizarte erantzukizun korporatiboa (GEK) aldarrikatzea.

Hori guztia jakinarazten dut, Nafarroako Parlamentuko Erregelamenduaren 194. artikuluan xedatutakoa betez.

Iruñean, 2022ko maiatzaren 18an

Osasuneko kontseilaria: Santos Induráin Orduna